SU-24M-ի խոցումից հետո Պուտինը հայտարարեց, որ Թուրքիայի իշխանությունները երկիրը տանում են իսլամականացման ճանապարհով, իսկ 2015թ. դեկտեմբերի կեսին էլ հայտարարեց, որ Թուրքիայում այսօր տեղի է ունենում սողոսկող իսլամականացման գործընթաց՝ ընդգծելով, որ Աթաթուրքը հավանաբար կշրջվեր դագաղում (Թուրքիայի աշխարհիկ բնույթը կանխորոշել է նրա հիմնադիր Քեմալ Աթաթուրքը)[58]։ Պուտինի այդ հայտարարությունն առաջացրեց Էրդողանի դժգոհությունն ու զարմանքը. «Թուրքիայի բնակչության 99%-ը մուսուլմաններ են, մինչդեռ Ռուսաստանում կան տասնյակ միլիոնավոր մուսուլմաններ։ Սակայն ես Պուտինին չեմ մեղադրում Ռուսաստանը քրիստոնեացնելու համար»[59]։